
	1.
	Noteikumu konsolidētā versija
22. Valsts ģimnāziju direktoriem, direktoru vietniekiem un pedagogiem, kuri īsteno vispārējās vidējās izglītības programmas, nosaka piemaksu 10 procentu apmērā no mēneša darba algas par vispārējās vidējās izglītības programmas īstenošanu. Tehnikumu un mākslu izglītības kompetences centru pedagogiem  nosaka piemaksu 10 procentu apmērā no mēneša darba algas.
	Priekšlikums
Saskaņā ar noteikumu projektu tiek plānots Ministru kabineta 2016. gada 5. jūlija noteikumu Nr. 445 "Pedagogu darba samaksas noteikumi" (turpmāk - MK noteikumi Nr. 445) 22.punktu izteikt jaunā redakcijā paplašinot valsts ģimnāziju direktoriem un vietniekiem arī saņemt piemaksu 10 procentu apmērā par vispārējās vidējās izglītības programmas īstenošanu. Vēršam uzmanību, ka MK noteikumu Nr. 445 22.punkta otrais teikums reglamentē tehnikumu un mākslu izglītības kompetences centru pedagogiem  arī noteikti piemaksu 10 procentu apmērā no mēneša darba algas. Ņemot vērā, ka tiesību norma tiek papildināta, jeb īpaši izcelti tiek valsts ģimnāziju direktori un direktoru vietniekiem tiek radīti neviennozīmīgi tiesiskie apstākļi pret tehnikumu un mākslu izglītības kompetences centru direktoriem un to vietniekiem. Līdz šim gan Kultūras ministrija, gan arī Izglītības un zinātnes ministrijas savā padotībā esošo tehnikumu un mākslu izglītības kompetences centru direktoriem tarificē piemaksu 10 procentu apmērā no mēneša darba algas, jo direktora amats ir iekļauts Ministru kabineta 2011. gada 10. maija noteikumiem Nr. 354 "Noteikumi par pedagogu profesiju un amatu sarakstu"  (turpmāk - MK noteikumi Nr. 354) pielikumā. Tāpat  tehnikumu un mākslu izglītības kompetences centru direktori i tarificē minēto piemaksu arī direktora vietniekiem, metodiķiem un bibliotekāriem, jo minētie amati iekļauti kā pedagogi  MK noteikumu Nr. 354 pielikumā. Vienlaikus lūdzam, papildināt arī anotāciju.
Piedāvātā redakcija
Valsts ģimnāziju direktoriem, direktoru vietniekiem un pedagogiem, kuri īsteno vispārējās vidējās izglītības programmas, nosaka piemaksu 10 procentu apmērā no mēneša darba algas par vispārējās vidējās izglītības programmas īstenošanu. Tehnikumu un mākslu izglītības kompetences centru direktoriem, direktoru vietniekiem un pedagogiem, atbilstoši Ministru kabineta noteikumiem par pedagogu profesiju un amatu sarakstu,  nosaka piemaksu 10 procentu apmērā no mēneša darba algas.

